می آییندا امریکا-دا 2،5 میلیون یئنی ایش یئری قئیده آلینیب.
بو ایستاتیستیک امریکا امک ناظیرلیگی‌نین ایشسیزلیک حاقیندا جمعه گونو درج اولونموش آیلیق راپوروندا عکس ائدیلیب. بو معلومات چوخ بدبین تخمین لر وئرن ایقتیصادچی‌لار اوچون بؤیوک سورپریز اولوب. بیر سیرا آنالیتیک‌لر گؤزلییردی‌لر کی، آوریل آییندا 20 میلیوندان چوخ ایش یئری ایتیریلن‌دن، ایش سیزلیک درجه‌سی‌نین رکورد آرتیمیندان سونرا می آییندا 7-8 میلیون ایش یئری ایتیریله‌جک.
راپورون مؤلف‌لری قئید ائدیب‌لر کی، می آییندا امریکا-دا ایشسیزلیک آوریل آیی ایله موقاییسه‌ده 13،3 فایزه قدر آزالیب. بو رقم 1930-جو ایللردن بری ان بؤیوک آیلیق فرق دئمک‌دیر.
راپوردا دئییلیر: "می آییندا آسوده واختین تشکیلی و مهمان‌خانا بیزنسی، تیکینتی، تحصیل و ساغلیق ساحه‌لرینده، همچنین پراکنده تیجارتده مشغوللوق کسکین آرتیب. دؤولت سئکتوروندا استخدام کسکین آزالماسی داوام ائدیب".
بو راپوردا درج ائدیلن‌دن سونرا Uoll-stritdə Dou-Cons صنایع ایندکسی‌نین قیمتی 1000 بنددن چوخ آرتیب.
